open-index/open-wikipedia-markdown huggingface dataset:
Սթարմուս փառատոն

**Starmus միջազգային փառատոն**, միջազգային համաժողով, որը կենտրոնացած է աստղագիտության, տիեզերական ուսումնասիրությունների, երաժշտության, արվեստի ներկայացման, ինչպես նաև հարակից այնպիսի գիտությունների վրա, ինչպիսիք են կենսաբանությունն ու քիմիան։ Այն հիմնադրել է Գարիկ Իսրայելյանը, ով աստղաֆիզիկոս է Կանարյան կղզիների աստղաֆիզիկայի ինստիտուտում (Տեներիֆե, Իսպանիա)։

Փառատոնին, ի թիվս այլոց, մասնակցել են Բազ Օլդրինը, Նիլ Արմսթրոնգը, Ռիչարդ Դոքինզը, Սթիվեն Հոքինգը, Ալեքսեյ Լեոնովը, Ջեյմս Լովելը, Բրայան Մեյը, Ջիլ Թարթերը, Քիպ Թորնը և Ռիկ Ուեյկեմանը։

## Պատմություն
[մինի| [Սթիվեն Հոքինգը, Բրայան Մեյը և Ալեքսեյ Լեոնովը ]]

2007 թվականին Բրայան Մեյը՝ Քուին ռոք-խմբի հիմնադիր կիթառահարը, ավարտեց իր դոկտորական դիսերտացիան, որն անավարտ էր մնացել 1974 թվականին, երբ Քուինը սկսեց զգալի հաջողությունների հասնել։ Մեյի աշխատանքը կենտրոնացած էր արեգակնային համակարգի կենդանակերպի փոշու վրա։ Նա ավելի վաղ սովորել էր Տեներիֆեում Լոնդոնի Իմպերիալ քոլեջի միջոցով և վերսկսել էր աշխատանքն այնտեղ ավելի քան 30 տարի անց։ 2007 թվականին նրա նոր խորհրդականը Գարիկ Իսրաելյանն էր։ Սա էլ հենց խթանեց նրանց ընկերությանը։ Ի դեպ, Իսրայելյանը նաև երաժիշտ է։ Սա հանգեցրեց «Սթարմուս» փառատոնի հիմնադրմանը (նվիրված աստղերին և երաժշտությանը), որը տեղի պիտի ունենար չորս տարի անց։
[մինի|[Տիգրան Համասյանի տրիոն Սթարմուս IV փառատոնի նախաբացման համերգին]]

## Հայեցակարգ
մինի|Հայտարարվեց Starmus V փառատոնը:
Փառատոնը տեղի է ունեցել 2011, 2014 և 2016 թվականներին Տեներիֆե քաղաքում։ Չորրորդ Սթարմուս փառատոնը անցկացվեց Նորվեգիայի Տրոնդհեյմ քաղաքում, 2017 թվականի հունիսի 18-ից 23-ը, «Կյանքն ու տիեզերքը» խորագրի ներքո։

Փառատոնը նկարագրվում է որպես մի իրադարձություն, որտեղ «տիեզերքի ուսումնասիրության, աստղագիտության, տիեզերագիտության և մոլորակային գիտությունների մեծագույն միտքը միասին հավաքվում են մեկ շաբաթով՝ աներևակայելի բանակցությունների, տեղեկատվության փոխանակման և մեր տարածության և տիեզերքի վերաբերյալ գիտելիքների գնահատման միջոցով»։

## Տնօրենների խորհուրդ
Սթարմուս փառատոնի տնօրենների խորհուրդը բաղկացած է.

* Գարիկ Իսրայելյան, աստղաֆիզիկոս, տնօրեն և հիմնադիր 
* Ռիչարդ Դոքինզ, էվոլյուցիոն կենսաբան 
* David J. Eicher, խմբագիր, աստղագետ և հեղինակ 
* Պիտեր Գեբրիել, երաժիշտ և իրավապաշտպան 
* Ալեքսեյ Լեոնով, տիեզերագնաց (2011-2019) 
* Բրայան Մեյ, Qուին խմբի հիմնադիր կիթառահար և աստղաֆիզիկոս 
* Էմմանուել Շարպանտիեր, Մաքս Պլանկի ինֆեկցիոն կենսաբանության ինստիտուտի տնօրեն 
* Ջիլ Թարթեր, աստղաֆիզիկոս 
* Ռոբերտ Ուիլյամս, աստղաֆիզիկոս 
* Սթիվեն Հոքինգ, տեսական ֆիզիկոս (2014-2018) 
* Հարոլդ Կրոտո (2014-2017) 
* Թոնի Ֆադել, ինժեներ, նորարար, հիմնադիր

## Ծանոթագրություններ

## Արտաքին հղումներ
* 

Կատեգորիա:Երաժշտական փառատոներ
Կատեգորիա:Շվեյցարիայի փառատոներ
Հյուսիսային շրջան (Սինգապուր)

**Հյուսիսային շրջան** (), այն հինգ վիճակագրական շրջաններից մեկը, որնց բաժանվուն է Սինգապուրի Հանրապետությունը: Ինչպես հուշում է անունը, այն գտնվում է կղզու հյուսիսային մասում։ Տարածաշրջանը բաղկացած է 8 նախագծային շրջաններից, այդ թվում` Կենտրոնական ջրահավաք շրջանը ():

Վարչականորեն Հյուսիսային շրջանը զբաղեցնում է հարավարևմտյան և հյուսիսարևմտյան շրջանների հյուսիսային հատվածները։

## Քաղաքային տարածքներ
* Կենտրոնական ջրահավաք շրջան  ()
* Լիմ-Չու-Կան ()
* Մանդայ  ( )
* Սեմբավանգ ()
* Սիմպանգ ()
* Սունգեյ-Կադուտ ()
* Վուդլենդս ()
* Իշուն (հնում` Նի Սուն) ()

## Այլ վայրեր
Տարածաշրջանում կան նաև հետևյալ բնակավայրերն ու տեղանքները.

* Ադմիրալտի ()
* Չոնգ-Պանգ  ()
* Կրանջի  ()
* Մարսիլինգ ()
* Նեո-Թյու ()
* Սենոկո ()
* Սունգեյ-Գեդոնգ ():

Շրջանի տարածքում է գտնվում նաև Սենտրալ-Կատչմենտ պատհեստը  ()

## Վիճակագրություն
* Բնակչության թիվը 504 920 մարդ է (2010)։
* Տարածքի մակերեսը 135 կմ² է։

## Ծանոթագրություններ

Կատեգորիա:Սինգապուրի տարածաշրջաններ
Պեդրո Գոնսալես-Գոնսալես

**Պեդրո Գոնսալես-Գոնսալես** (ծննդյան անունը՝ Ռամիրո Գոնսալես-Գոնսալես (, ), ամերիկյան դերասան։

## Կենսագրություն
Ծնվել է 1925 թվականի մայիսի 24-ին։ Հայրը եղել է մեքսիկական ծագմամբ ամերիկացի, շեփորահար, իսկ իսպանուհի մայրը՝ պարուհի։ 7 տարեկանում դպրոցից դուրս գալուց հետո միացել է «Las Perlitas» ընտանեկան խմբին, որը շրջագայություն էր կատարում Արևմտյան Տեխասում։ Այսպիսով, ապագա դերասանը մնացել է առանց կրթության և անգրագետ է եղել իր ամբողջ կյանքի ընթացքում։

Տասնյոթ տարեկանում ամուսնացել է։ Երկրորդ համաշխարհային պատերազմի ժամանակ ծառայել է բանակում։ Պատերազմից հետո հանդես է եկել իսպանալեզու լսարանի համար նախատեսված կոմեդիաներում։

1953 թվականին հայտնվել է Գրաուչո Մարքս «You Bet Your Life» շոուում։ Այդ հաղորդումից հետո նա սկսել է բազմաթիվ առաջարկներ ստանալ ֆիլմերում նկարահանվելու և տարբեր շոուների մասնակցելու համար։ Նկարահանվել է  հեռուստասերիալներում։ Հանդես է եկել մեքսիկական կովբոյի ծաղրանկարային կերպարով։

Մահացել է 2006 թվականի փետրվարի 6-ին Քալվեր Սիթիում (Լոս Անջելես, Կալիֆոռնիա, ԱՄՆ)։ Թաղված է Սուրբ Խաչի գերեզմանատանը (Քալվեր Սիթի)։

## Հիշատակ
2008 թվականի նոյեմբերի 14-ին Պեդրոն, որը նկարահանվել էր շուրջ 80 ֆիլմում և հեռուստասերիալում, կինոարտադրության ոլորտում ունեցած ավանդի համար արժանացել է աստղի Հոլիվուդի Փառքի ծառուղում։ № 2374 աստղի բացման միջոցառումը վարել են Սեմյուել Լ. Ջեքսոնը և դերասանի թոռը՝ Քլիֆտոն Քոլինզ-կրտսերը (նույնպես դերասան, որը ծնվել է 1970 թվականին և նկարահանվել 70 ֆիլմերում), հուշանշանը տեղադրվել է լեգենդար Ջոն Ուեյնի աստղի կողքին, որի հետ Պեդրոն խաղացել է մի քանի ֆիլմ, ներառյալ հայտնի «Ռիո Բրավո» վեսթերնը։

Դերասանի փոքր եղբայրը եղել է Խոսե Գոնսալես-Գոնսալեսը։

## Ընտրյալ ֆիլմագրություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Պոլիփեմոսը, Ացիսն ու Գալատեան

**«Պոլիփեմոսը, Ացիսն ու Գալատեան»** (), ռուսական մուլտիպլիկացիոն ֆիլմ, որն ստեղծել է ռեժիսոր Անատոլի Պետրովը 1995 թվականին։

Ֆիլմը մասնակցել է Տարուս-1997-ին։

Նկարահանվել է հունական առասպելների մոտիվներով։ Նախատեսված է մեծահասակների համար։

## Ստեղծողներ
* Սցենարի հեղինակ և կինոռեժիսոր՝ Անատոլի Պետրով
* Բեմադրող-նկարիչներ՝ Լյուդմիլա Լոբանովա, Գալինա Բարինովա
* Կոմպոզիտոր՝ Շանդոր Կալոշ
* Կինոօպերատոր՝ Միխայիլ Դրույան
* Հնչյունային օպերատոր՝ Վլադիմիր Կուտուզով
* Մոնտաժող՝ Նատալյա Ստեպանցևա
* Խմբագիրներ՝ Ելենա Վան Էեդեն, Տատյանա Պապորովա
* Նկարահանող խմբի տնօրեն՝ Նինա Սոկոլովա

## Հնչունավորում
* Նիկիտա Ջիգուրդա - *Պոլիփեմոս*
* Վադիմ Կուրկով - *Ացիս*
* Տատյանա Չերնոպյատովնա - *[[Գալատեա]]*
* Արմեն Ջիգարխանյան - *[[Սատիրներ|Սատիր]]*
* Թամարա Սեմինա - *[[Աֆրոդիտե]]*
* Տատյանա Կանաևա - *[[Էրոս]]*

## Ծանոթագրություններ

## Արտաքին հղումներ
* 
* «Պոլիփեմոսը, Ացիսն ու Գալատեան» «Հայրենական կինոյի հանրագիտարան» կայքում

Կատեգորիա:1995 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ռուսական մուլտֆիլմեր
Խավարասերը (մուլտֆիլմ)

**Խավարասերը** (), մուլտիպլիկացիոն ֆիլմ, որը չի պահպանվել։

1926 թվականին «Մեժրաբպոմ-Ռուս» կինոֆաբրիկայում նկարիչների խումբը (Յուրի Մերկուլով, Դանիիլ Չերկես, Իվան Իվանով-Վանո, օպերատոր` Լեոնիդ Կոսմատով) սկսում է աշխատել ԽՍՀՄ-ում առաջին մանկական մուլտիպլիկացիոն «Աֆրիկացի Սենկան» ֆիլմի վրա, որը նկարահանվել էր ըստ Կոռնեյ Չուկովսկու հեքիաթի մոտիվների։ Ֆիլմն էկրան է բարձրացել 1927 թվականի սկզբին։ Չնայած իր բոլոր թերություններին` ֆիլմը դրական արձագանք է գտել մամուլում և մեծ հետաքրքրությամբ է դիտվել մանուկ հեռուստադիտողների կողմից։ Այս հաջողությունը ոգեշնչել է նկարիչներին նկարել այլ մանկական ֆիլմեր ևս։ Այսպես, 1927 թվականին թողարկվել է «Խավարասերը» ֆիլմը` կրկին ըստ Չուկովսկու հեքիաթի, որի ռեժիսորը Ալեքսանդր Իվանովն է։ 
  
Ըստ քննադատների, ֆիլմն իր ժամանակի համար հասել է տեսողական լուծման բարձր մշակույթի և կերպարների «կենդանացմանը»։

Սկզբից այն ստեղծվել է որպես համր ֆիլմ, իսկ 1929 թվականին այն հնչյունավորվել է։ Հնչյունային օպերատորը Վլադիմիր Լեգոշինն է։

## Հեղինակներ
* Ռեժիսոր` Ալեքսանդր Իվանով
* Սցենարի հեղինակ` Նիկոլայ Ագնիվցև
* Բեմադրող նկարիչ` Ալեքսանդր Իվանով
* Նկարիչ` Նիկոլայ Վոինով
* Օպերատոր` Ալեքսանդր Իվանով

## Քննադատություն

## Աղբյուրներ
* Ասենին Ս. Վ., «Մուլտֆիլմի աշխարհը», Խորհրդային մուլտիպլիկացիայի ուղիները։

## Ծանոթագրություններ

## Արտաքին հղումներ
* Фильм в базе данных Animator.ru
* Фильм на BCDb 
* История отечественной мультипликации
* Аннотированный каталог фильмов киностудии «Ленфильм» 1918—2003
* Аннотированный каталог фильмов киностудии «Ленфильм» 1918—2003 (doc)

Կատեգորիա:1927 մուլտֆիլմեր
Կատեգորիա:Խորհրդային մուլտֆիլմեր
Բիձինա Ավալիշվիլի

**Բիձինա Ավալիշվիլի** (, ), վրացի և խորհրդային քանդակագործ։ ԽՍՀՄ նկարիչների միության անդամ, Վրացական ԽՍՀ վաստակավոր նկարիչ։

## Կենսագրություն
1947 թվականին ավարտել է Թբիլիսիի գեղարվեստի ակադեմիան, որտեղ եղել է Յակոբ Նիկոլաձեի աշակերտը։

1949-1952 թվականներին դասավանդել է Թբիլիսի գեղարվեստական ուսումնարանում։

Ենթադրվում է, որ Լադո Գուդիաշվիլին 1945 թվականին Թբիլիսիի Քաշվեթի եկեղեցու րմնանկարներն ստեղծելիս Քրիստոսի կերպարում օգտագործել է այդ տարիներին սկսնակ քանդակագործ Բիձինա Ավալիշվիլիի դիմագծերը։

## Ստեղծագործություն
* Մաքսիմ Գորկու հուշարձան (երկաթբետոն, 1954 թվական, Գորկու զբոսայգի, Թբիլիսի)
* Ակակի Ծերեթելիի հուշարձան (Ծերեթելիի պողոտա, Թբիլիսի)
* Իլյա Ճավճավաձեի հուշարձան (բրոնզ, Ալիբեգլո)
* Սանդրո Կանդելակու հուշարձան (1976 թվական, Մցխեթ)
* Էքվթիմե Թակաիշվիլիի հուշարձան (1993 թվական, Վերայի զբոսայգի)

Ստեղծել է վրացական և համաշխարահային մշակույթի հայտնի գործիչների քանդակագործական դիմանկարների մեծ պատկերասրահ։
* Վաժա Փշավելա (գրանիտ, 1948 թվական, Դուշեթ), (փայտ, 1955 թվական)
* Միրզա Գելովանի (մարմար, 1963 թվական, Թիանեթ)
* Վասիլ Բարնովի (մարմար, 1967 թվական, Կոդրա)։
* Ալեքսանդր Ղազբեգի (փայտ, 1947 թվական)
* Գալակտիոն Տաբիձե (բրոնզ, Մթածմինդա պանթեոն, 1968 թվական),
* Նիկո Փիրոսմանի (բրոնզ, 1962-1963 թվականներ)

## Ծանոթագրություններ

## Գրականություն
* საქართველო: ენციკლოპედია: ტ.I.-თბ., 1997.-გვ.59 

Կատեգորիա:Թբիլիսիի գեղարվեստի ակադեմիայի շրջանավարտներ
Կատեգորիա:ԽՍՀՄ նկարիչների միության անդամներ
Կատեգորիա:Պատվո շքանշանի ասպետներ (Վրաստան)
Կատեգորիա:Վրացի քանդակագործներ
Անտոնիա Ֆերերիա

**Անտոնիա Ադելաիդա Ֆերերիա** (), Պորտուգալիայում նրան հաճախ կոչել են «Ֆերեյրինհա»), պորտուգալացի  կին գործարար։ Հայտնի պորտվեյնի մշակման ոլորտում իր ունեցած առաջատար դիրքով և գինեգործության ոլորտում Պորտուգալիայի ներդրված նորարարություններով։

## Կենսագրություն
Ֆերերիան գինու արդյունաբերության բնագավառում իր կարիերան սկսել է այն ժամանակ, երբ իր հարուստ ընտանիքից ժառանգել է խաղողի այգիներ։ Նրա հայրը այնպես է կազմակերպել, որ Ֆերերիան ամուսնանա իր զարմիկի հետ, բայց նա հետաքրքրված չէր ընտանեկան բիզնեսով և վատնել է կնոջ կարողության մեծ մասը։ Ամուսնությունից հետո ունեցել է երկու երեխա՝ դուստրը՝ Մարիա դե Ասունսիոնը, որը հետագայում հայտնի է դարձել որպես Ազամբուխայի կոմսուհի և մեկ որդի՝ Անտոնիու Բեռնարդու Ֆերեյրան։ Անտոնիա Ֆերերիան 33 տարեկանում այրիացել է և դրանից հետո սկսել է զբաղվել ընտանեկան կալվածքների ղեկավարմամբ։

Ֆերերիան իր «Ֆերեյրինհա» (իր անվան փոքրացուցիչ-փաղաքշական տարբերակը պորտուգալերենում) մականունն ստացել է իր նվիրվածության և խնամքի համար, որ նա ցուցաբերել է իր հողերն ու խաղողի այգիները մշակող աշխատանքային ընտանիքների նկատմամբ։ Նրան աջակցել է նրա գործավար Խոսե դա Սիլվա Թորեսը, որն ի վերջո դարձել է նրա երկրորդ ամուսինը։

Ֆերերիան պայքարել է Պորտուգալիայի կառավարության՝ տեղական խաղողագործությանը աջակցություն ցույց չտալու դեմ․ այդ ժամանակ Պորտուգալիայում սպառվող գինու մեծ մասը ներմուծվում էր Իսպանիայից։ Նա նաև պայքարել է խաղողի որդնալվիճի դեմ, որն ի վերջո ոչնչացրել է եվրոպական խաղողի մեծ մասը, ներառյալ Պորտուգալիայում և նրա խաղողի այգիներում։ Ֆերերիան ուղևորվել է Անգլիա՝ հիվանդության դեմ պայքարի ամենաարդիական և արդյունավետ մեթոդները սովորելու և դրանք նորից Պորտուգալիա ներմուծելու համար։ Նա նաև սովորել և ներմուծել է գինու արտադրության նոր հնարքներ։ «Ֆերեյրինհան» ներդրումներ է կատարել շատ նոր խաղողի այգիներում, հատկապես արևի լույսի մեծ ազդեցության տակ գտնվող տարածքներում, չնայած նա պահպանել է իր ժառանգած խաղողի այգիները Պորտուգալիայի հյուսիսում։ Նրա գինու մեծ մասը արտահանվել է Անգլիա, և նա եղել է  պորտվեյնի առաջին խոշոր ներմուծողը։

Անտոնիա Ֆերերիան մահացել է 1896 թվականին։ Նա թողել է մեծ հարստություն և մոտ երեսուն խաղողի այգիներ։ Նա համարվում է առաջատարներից մեկը Դուրոյի հովտի պատմության մեջ և ազդեցություն է ունեցել պորտուգալական գինիների շարունակական ժողովրդականության և հաջողության վրա:

2004 թվականի թողարկված պորտուգալական հեռուստասերիալը ներկայացրել է Ֆերերիայի կյանքի գեղարվեստական վերաշարադրումը։

## Ծանոթագրություններ

Կատեգորիա:Պորտուգալացի գործարարներ
Կատեգորիա:Պորտուգալացի գինեգործներ
Էռնեստ Գոլդ

**Էռնեստ Գոլդ** (), ծննդյան անունը՝ **Էռնստ Զիգմունդ Գոլդներ** (, ), ամերիկացի կինոկոմպոզիտոր։

## Կենսագրություն
Էռնեստ Գոլդը ծնվել է 1921 թվականի հուլիսի 13-ին Վիեննայում։ 1938 թվականին՝ անշլյուսից հետո, նրա ընտանիքը մեկնել է ԱՄՆ՝ փախչելով նացիստների հետապնդումներցի (նրա հայրը եղել է հրեա)։

Գրել է երաժշտություն գրեթե 100 ֆիլմի և հեռուստատեսային բեմադրությունների համար 1945-1992 թվականներին, որոնց թվում են «Ճակատամարտ Կորալային ծովի համար», «Ելք», «Չխոնարհված գլուխներ», «Սա խենթ, խենթ, խենթ, խենթ աշխարհ է», «Ափին», «Հիմարների նավը», «Դիկի և Ջեյնի զվարճալի արկածները», «Հաջողություն, միսս Վայկոֆ», «Սանտա Վիտորիի գաղտնիքը» և «Երկաթյա խաչ»։

Գոլդի ավանդը նշանավորվել է «Օսկար» մրցանակի չորս անվանակարգերով՝ ֆիլմի լավագույն երաժշտության համար և «Ոսկե գլոբուսի» երեք անվանակարգերով։ 1960 թվականին արժանացել է «Ոսկե գլոբուսի» 1959 թվականի «Ափին» ֆիլմի երաժշտության համար (որի համար հետագայում ստացել է «Գրեմմի» մրցանակ՝ տարվա լավագույն երգի համար), իսկ մեկ տարի անց ստացել է «Օսկար» «Ելք» ֆիլմի երաժշտության համար։ Կինոարտադրության բնագավառում ունեցած ավանդի համար արժանացել է աստղի Հոլիվուդի Փառքի ծառուղում։

Ֆիլմերից բացի երաժշտություն է գրել Բրոդվեյի «Ես Սոլոմոնն եմ» () մյուզիքլի համար։ Հեղինակել է մի շարք ստեղծագործություններ դասական ժանրում, որոնց թվում են դաշնամուրի կոնցերտը, լարային քառյակը և դաշնամուրի սոնատը։

Երեք անգամ ամուսնացած է եղել։ Երկրորդ կինը եղել է երգչուհի և դերասանուհի Մառնի Նիքսոնը։ Նրանց ամուսնությունը տևել է 1950-1969 թվականներին, ունեցել են երեք երեխա, որոնցից մեկը եղել է  երաժիշտ Էնդրյու Գոլդը («Lonely Boy» և «Thank You for Being a Friend» երգերի կոմպոզիտորը)։ Իր ինքնակենսագրության մեջ Նիքսոնը պնդում է, որ Գոլդը ամուսնության ընթացքում բազմիցս դավաճանել է իրեն։ 1975-1999 թվականներին ամուսնացած է եղել Ջեն Քելլեր Գոլդի հետ։

Մահացել է սրտի կաթվածից հետևանքով Կալիֆոռնիայի Սանտա Մոնիկա քաղաքում։

## Ծանոթագրություններ

## Արտաքին հղումներ

Կատեգորիա:20-րդ դարի դասական կոմպոզիտորներ
Կատեգորիա:«Գրեմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոկոմպոզիտորներ
Կատեգորիա:Ամերիկացի կոմպոզիտորներ
Կատեգորիա:Ավստրիացի երաժիշտներ
Կատեգորիա:Ավստրիացի կոմպոզիտորներ
Կատեգորիա:Երաժիշտներ այբբենական կարգով
Կատեգորիա:Կաթվածից մահացածներ
Կատեգորիա:Կոմպոզիտորներ այբբենական կարգով
Կատեգորիա:Հոլիվուդյան փառքի ծառուղի
Կատեգորիա:Օսկարակիրներ
Միրզա Գելովանի

**Միրզա Գելովանի** (, ), վրացի և խորհրդային բանաստեղծ։ Մասնակցել է Հայրենական մեծ պատերազմին։

## Կենսագրություն
Ստեղծագործությունները տպագրել է 18 տարեկանից, նրա բանաստեղծություններն արժանացել են Գալակտիոն Տաբիձեի ուշադրությանը։

Ավարտել է Թիանեթի մանկավարժական տեխնիկումը, աշխատել է դպրոցում, ավելի ուշ աշխատել է որպես սրբագրիչ «Սաբչոտա Մցերալի» (Թբիլիսի) հրատարակչությունում։

1939 թվականի հոկտեմբերին զորակոչվել է բանակ։ Ավարտել է տանկային ուսումնարանը։ Հայրենական մեծ պատերազմի ժամանակ եղել է ավագ լեյտենանտ և դասակի հրամանատար։ Մասնակցել է Բելառուսի ազատագրմանը։

Զոհվել է 1944 թվականի հունիսի 26-ին Վտեբսկի մարզի Բեշենկովիչյան շրջանի տարածքում։

Թաղված է Սաննիկի գյուղի մոտ։

Միրզա Գելովանիի պատվին կոչվել է փողոց Թբիլիսի Սաբուրտալո թաղամասում։

## Մատենագրություն
* Աշնանային երեկո

## Ծանոթագրություններ

## Արտաքին հղումներ
* Самые мои поэты, или Мой «роман» со стихами

Կատեգորիա:Հայրենական մեծ պատերազմի մասնակիցներ
Կատեգորիա:Վրացի բանաստեղծներ
Կատեգորիա:Վրացական ԽՍՀ Շոթա Ռուսթավելու անվան պետական մրցանակի դափնեկիրներ
Ալ Քասիմ

**Ալ Քասիմ** (արաբ. منطقة القصيم), վարչական շրջան Սաուդյան Արաբիայի կենտրոնում։

* Վարչական կենտրոնը Բուրաիդա քաղաքն է։
* Մակերեսը 58 046 կմ² է, բնակչությունը՝ 1 215 858 մարդ (2010 թվական)։

## Աշխարհագրությունը
Հյուսիս-արևմուտքից այն սահմանակից է Հեյիլի, հարավ-արևելքում՝  Առ Ռիյադ, հարավ-արևմուտքում ՝ Մեդինա վարչական շրջանների հետ։

Ալ-Քասիմի տարածքը գրեթե ամբողջությամբ զբաղեցված  է անապատով։ Չնայած իր չոր անապատային կլիմային՝ Ալ Քասիմը զարգացած գյուղատնտեսական շրջան է և աշխարհի ամենամեծ փյունիկ արտադրողներից մեկը։

## Պատմությունը
16-րդ դարի վերջին Բանու Թամիմ ցեղը գավառի մեջ ստեղծեց էմիրություն, որի կենտրոնը Բուրայդայում է։ Առաջին էմիրը Շեյխ Ռաշիդ ադ-Դուրայբին էր, որը հիմնել է Աբու Ուլայանի դինաստիան և Բուրայդա բնակավայրի տեղում կառուցել ամրացված քաղաք։ 1817 թվականին այստեղ մեկ այլ կայսրություն ծագեց, որի կենտրոնը Ունեյզա քաղաքում էր և ղեկավարվում էր Ալ Սուլիմի դինաստիայի կողմից։ 1907 թվականին Բուրայդայի էմիրությունը ներառվեց Սաուդիտների նահանգում, իսկ 1914 թվականին նրանց իշխանությանը ճանաչվեց Ունայզայի էմիրը։ 1908 թվականին ստեղծվեց Ալ-Քասիմ նահանգը և նշանակվեց առաջին նահանգապետը՝  Ալ-Սաուդ դինաստիայի կողային մասնաճյուղի իշխանը Աբդուլահ իբն Ջիլյուվին։

## Կառավարումը
Ներկայումս վարչական շրջանի (նախկինում նահանգ) ղեկավարը էմիր կոչում ունեցող նահանգապետն է, որին թագավորը նշանակել է Ալ Սաուդ դինաստիայի իշխաններից։

## Վարչական բաժանում
Վարչական շրջանը բաժանված է 11 նահանգների (փակագծերում բնակչությունը  2010 թվականի դրությամբ).

# Al Asyah (26 336)
# Al Badai (57 164)
# Al Bukayriyah (57 621)
# Al Midhnab (44 043)
# An Nabhaniyah (47 744)
# Ar Rass (133 482)
# Ash Shimasiyah (10 605)
# Buraydah (614 093)
# Riadh Al Khabra (34 497)
# Ունայզա (163 729)
# Uyun Al Jiwa (26 544)

## Էմիրները
* 1908-1912. արքայազն Աբդուլահ իբն Ջիլյուվի
* 1912-1918. արքայազն ալ-Ազիզ Մուսաիդ ալ-Ջիլյուվի
* 1935-1947. արքայազն Աբդուլահ բին Ֆեիսալ
* 1947-1956. արքայազն Աբդուլահ բին Աբդ ալ-Ազիզ բին  Մուսաիդ
* 1980-1992. արքայազն Աբդուլ-Իլահ ալ Սաուդ, Աբդ ալ-Ազիզի որդին
* 1992-2015. արքայազն Ֆեյսալ իբն Բանդար Ալ Սաուդ, Աբդ ալ-Ազիզի թոռը
* 2015- մինչ հիմա. արքայազն ֆեյսալ իբն Միշալ Ալ Սաու, Սաուդ արքայի թոռը և Աբդ ալ-Ազիզ արքայի ծոռը

## Ծանոթագրություններ

Կատեգորիա:Սաուդյան Արաբիա
Վտանգավոր ճամփորդություն

**Վտանգավոր ճամփորդություն** (), մուլտֆիլմ, որը նկարահանվել է 1978 թվականին, ըստ Ռիչարդ Ադամսի «Բլուրների բնակիչները» գրքի։ Ռեժիսորը Մարտին Ռոզեն է։

## Սյուժե
Ֆիլմը, ինչպես և համանուն գիրքը, պատմում է ճագարների արկածների մասին։ Նոր տան փնտրտուքների ժամանակ մի խումբ ճագարներ տարբեր արկածների են հանդիպում։

## Պարգևներ և անվանակարգեր
### Պարգևներ
* 1979 թվական` «Սատուրն»
** Լավագույն անիմացիա

### Առաջադրումներ
* 1979 թվական` «Սատուրն»
** Լավագույն ֆենտեզի ֆիլմ
* 1979 թվական` «Հյուգո»
** Լավագույն բեմադրում

## Մշակութային ազդեցություն
Մուլտֆիլմը բարձր դասարաններում գրականության ժամին ցուցադրվում է «Դոննի Դարկո» (2001) ֆիլմի հետ, որին հաջորդում է հոգեբանական քննարկում դրա թեմատիկայի վերաբերյալ։

## Ծանոթագրություններ

## Արտաքին հղումներ
* 
* 
* 
* «Վտանգավոր ճամփորդություն» մուլտֆիլմը *British Film Institute’s Screenonline* կայքում

Կատեգորիա:1970-ականների անգլերեն ֆիլմեր
Կատեգորիա:1978 դրամա ֆիլմեր
Կատեգորիա:1978 մուլտֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Բրիտանական մուլտֆիլմեր
Կատեգորիա:Բրիտանական վեպերի էկրանավորումներ
Կատեգորիա:Մուլտֆիլմեր թռչունների մասին
Կատեգորիա:Մուլտֆիլմեր նապաստակների մասին
Յուսսի Բյորլինգ

**Յուսսի Բյորլինգ** (ամբողջական անուն՝ **Յուհան Յունատան  Բյորլինգ** (, ), շվեդացի օպերային երգիչ (քնարական-դրամատիկական տենոր), 20-րդ դարի հանրահայտ օպերային երգիչներից մեկը։

## Կենսագրություն
Բյորլինգի առաջին ուսուցիչը եղել է նրա հայրը՝ տենոր Դավիթ Բյորլինգը։ Հոր և երկու եղբայրների հետ միասին Յուսսի Բյորլինգը մասնակցել է ընտանեկան վոկալ քառյակի ելույթներին։ 1928-1930 թվականներին սովորել է Ստոկհոլմի թագավորական բարձրագույն երաժշտական դպրոցում (Իոնա Ֆորսելիայի դասարանում)։ Ստոկհոլմի թագավորական բարձրագույն երաժշտական դպրոցն ավարտելուց հետո՝ 1930-ից մինչև 1933 թվականը եղել է Ստոկհոլմի Թագավորական օպերայի մենակատարը։

1931 թվականից ի վեր՝ Կոպենհագենում կայացած համերգից հետո, Բյորլինգի համբավը տարածվել է Շվեդիայի սահմաններից դուրս։ 1936 թվականից սկսվել են Բյորլինգի երկար համերգային շրջագայությունները Կենտրոնական Եվրոպաում (Չեխոսլովակիա, Ավստրիա, Գերմանիա, Հունգարիա)։ 1938 թվականին նա առաջին անգամ ելույթ է ունեցել Մետրոպոլիտեն օպերայի բեմում, որտեղ երգել է հիմնականում 1940-ական թվականների երկրորդ կեսից։

1944 թվականին նրան շնորհվել է «Պալատական երգիչ» շվեդական բարձրագույն կոչումը (*hovsångare*)։

Թեև 1957 թվականից երգչի մոտ սկսվել են սրտի հետ կապված խնդիրներ, նա չի դադարել իր ելույթները և 1960 թվականի հուլիսին՝ մահից մի քանի ամիս առաջ, արել է իր վերջին ձայնագրությունը (Վերդիի «Ռեքվիեմ»)։

Բյորլինգի կինը՝ Աննա-Լիզան, ում հետ նա ամուսնացել էր 1935 թվականին, նույնպես օպերային երգչուհի է եղել։

Բուրլենգե քաղաքում գործում է Յուսսի Բյորլինգի տուն-թանգարանը։

## Շնորհներ և մրցանակներ
* 1944՝ պատվավոր կոչում «Պալատական երգիչ» (Շվեդիա)
* 1960՝ մրցանակ «Գրեմմի»

Ներկայացվել է Փառքի սրահ ամսագրում՝ Gramophone-ում։

## Ծանոթագրություններ

## Արտաքին հղումներ
* Յուսսի Բյորլինգը կայքում grandi-tenori.com 
* Յուսսի Բյորլինգի օպերային սկավառակագրություն

Կատեգորիա:20-րդ դարի օպերային երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:Շվեդ երաժիշտներ
Կատեգորիա:Շվեդ օպերային երգիչներ
Կատեգորիա:Շվեդիայի երաժշտության թագավորական ակադեմիայի անդամներ
Կատեգորիա:Ստոկհոլմ քաղաքում մահացածներ
Վահրամ Բաղդասարյան (պետական գործիչ)

**Վահրամ Բորիսի Բաղդասարյան**  (ծնվել է մայիսի 1-ին, 1967 թվականին,  Ստեփանակերտ, Արցախ), Արցախի Հանրապետության ֆինանսների նախարար , պետական գործիչ։ ԱՀ ֆինանսների և էկոնոմիկայի նախարար։

## Կենսագրություն
Ծնվել է 1967 թվականին մայիսի 1-ին, Ստեփանակերտ քաղաքում։

**Կրթություն**

* 1988 թվականին ավարտել է Երևանի ժողովրդական տնտեսության ինստիտուտի «Ժողովրդական տնտեսության պլանավորում» ֆակուլտետը` ստանալով տնտեսագետի որակավորում։
* 1994 թվականին ավարտել է Երևանի ժողովրդական տնտեսության ինստիտուտի ասպիրանտուրայի հեռակա բաժինը` «Էկոնոմիկա, պլանավորում և ժողովրդական տնտեսության ու նրա ճյուղերի կառավարման կազմակերպում» մասնագիտությամբ։
* «Ազատ hայրենիք» կուսակցության անդամ է։

## Կարիերա
* 1988 թվականին աշխատանքի է ընդունվել ԼՂԻՄ մարզգործկոմի պլանային հանձնաժողովում, որպես տնտեսագետ։
* 1989-1991 թվականներին ԼՂԻՄ Գլխավոր պլանային-տնտեսագիտական վարչություն՝ գլխավոր տնտեսագետ։
* 1992-1995 թվականներին աշխատել է Արցախի Հանրապետության Գերագույն խորհրդի տնտեսական, ֆինանսավարկային և բյուջետային հարցերի մշտական հանձնաժողովի փորձագետ։
* 1995-1997 թվականներին՝ Արցախի Հանրապետության կառավարության բարեփոխումների բաժնի գլխավոր մասնագետ։
* 1997-2004 թվականներին զբաղեցրել է Լեռնային Ղարաբաղի Հանրապետության գյուղատնտեսության նախարարի տեղակալի  պաշտոնը։
* 2004-2007 թվականներին՝ Արցախի Հանրապետության գյուղատնտեսության նախարար։
* 2007-2008 թվականներին աշխատել է «Միջազգային բիզնես-կենտրոն» ՓԲԸ գործադիր տնօրեն։
* 2008-2010 թվականներին զբաղեցրել է Լեռնային Ղարաբաղի Հանրապետության Ասկերանի շրջանի վարչակազմի ղեկավարի պաշտոնը։
* 2010-2013 թվականներին՝ Արցախի Հանրապետության գյուղի և գյուղատնտեսության աջակցության հիմնադրամի գործադիր տնօրեն։
* 2013 թվականի  դեկտեմբերից աշխատել է «Արցախբանկ» ՓԲԸ-ում, իսկ 2015-2020 թվականներին զբաղեցրել է գործադիր տնօրեն-վարչության նախագահի տեղակալի պաշտոնը։
* 2020 թվականի հունիսի 1-ի Արցախի Հանրապետության Նախագահի հրամանագրով նշանակվել է Արցախի Հանրապետության ֆինանսների նախարար։
* 2022 թվականի փետրվարի 10-ին նշանակվել է Արցախի Հանրապետության ֆինանսների և էկոնոմիկայի նախարար։

## Ընտանիք
Ամուսնացած է, ունի երեք զավակ։

## Ծանոթագրություններ

https://www.365news.am/2020/08/03/%d5%a1%d6%80%d6%81%d5%a1%d5%ad%d5%ab-%d5%af%d5%a1%d5%bc%d5%a1%d5%be%d5%a1%d6%80%d5%b8%d6%82%d5%a9%d5%b5%d5%b8%d6%82%d5%b6%d5%a8-%d6%84%d5%b6%d5%b6%d5%a1%d6%80%d5%af%d5%b8%d6%82%d5%b4-%d5%a7-%d5%a2/

https://artsakhpress.am/arm/news/130883/meknarkel-e-ah-azgayin-zhoxovi-artahert-nisty-uxix.html

https://artsakhpress.am/arm/news/130903/kayacel--e--ah-azgayin-zhoxovi--artahert--nisty-orakargum--yndgrkvats--er---erku--harc.html

https://artsakhpress.am/arm/news/130949/ 

https://minfin-nkr.am/?section=news%2Fview&news_id=469 

## Արտաքին հղումներ

Կատեգորիա:Արցախի քաղաքական գործիչներ
Կատեգորիա:Հայ պետական գործիչներ
Կատեգորիա:Ստեփանակերտ քաղաքում ծնվածներ
Փոքրիկ Վասիլիսան

**Փոքրիկ Վասիլիսան** (), Դարինա Շմիդտի կարճամետրաժ հեղինակային նախագիծը։ Մուլտֆիլմը ստեղծվել է Մշակույթի և կինեմատոգրաֆիայի դաշնային գործակալության պետական աջակցությամբ։ Թողարկվել է «Իլյա Մուրոմեցը և սոխակ-ավազակը» լիամետրաժ մուլտֆիլմի հետ, 2007 թվականի դեկտեմբերի 27-ին։

Սյուզդալ-2008 փառատոնի մրցութային ծրագրի մասնակից է։

## Սյուժե
Մուլտֆիլմը նկարահանվել է ըստ Վասիլիսայի մասին հավաքական հեքիաթի։ Վասիլիսան շատ փոքր է, որպեսզի պայքարի կյանքի դժվարությունների դեմ։ Նրա ճանապարհին միշտ հանդիպում են մարդիկ, ովքեր օգնում են նրան հաղթահարել դժվարությունները։

## Հեղինակներ
* Սցենարի հեղինակ և ռեժիսոր՝ Դարինա Շմիդտ
* Բեմադրող նկարիչ՝ Դարինա Շմիդտ
* Կոմպոզիտոր` Մաքսիմ Կոշևարով
* Հնչյունային ռեժիսոր` Վլադիմիր Գոլոունին
* Անիմատորներ` Դարինա Շմիդտ, Վիկտորիա Գնեդիշ, Մարինա Զարիպովա, Անտոն Ռուդին, Գլեբ Դյոմին, Տատյանա Գորբուշինա
* Նկարիչներ` Դարինա Շմիդտ, Օլգա Անտոնենկո
* Պրոդյուսեր` Ալեքսանդր Բոյարսկի

## Դերերը հնչյունավորել են
* Կիրա Զամորինա` Վասիլիսա
* Կոնստանտին Բրոնզիտ` Բաբա Յագա
* Օլեգ Կուլիկովիչ` Կատու
* Սերգեյ Մերինով` Արջ
* Անատոլի Պետրով` պատմող/տղամարդ
* Ելենա Շուլման` Կին

## Պարգևներ
Անիմացիոն կինոյի 13-րդ ռուսական բաց փառատոնին, որը տեղի է ունեցել 2008 թվականին, Սուզդալում, այս հեքիաթը ստացել է երկու մրցանակ՝ լավագույն դեբյուտ և լավագույն մանկական մուլտֆիլմ անվանակարգերում։

## Ծանոթագրություններ

## Արտաքին հղումներ
* 
* Փոքրիկ Վասիլիսան afisha.ru կայքում

Կատեգորիա:2007 մուլտֆիլմեր
Կատեգորիա:Կարճամետրաժ մուլտֆիլմեր
Սայմոն Բարոն-Քոեն

**Սայմոն Բարոն-Քոեն** (, ), բրիտանացի կլինիկական հոգեբան, Մեծ Բրիտանիայում Քեմբրիջի համալսարանի պրոֆեսոր։ Աուտիզմի հետազոտությունների կենտրոնի տնօրեն և  Թրինիթի քոլեջի գործող անդամ։ Նրա զարմիկը դերասան Սաշա Բարոն Քոենն է։

## Կենսագրություն
Լոնդոնի համալսարանական քոլեջում ստացել է հոգեբանության դոկտորի աստիճան, որտեղ նրա գիտական ղեկավարը եղել է Ուտա Ֆրիտը։

1985 թվականին դարձել է աշխատանքի հիմնական հեղինակ, որը ենթադրում է աուտիզմի և զարգացման դանդաղեցման միջև կապը մարդու հոգեբանության մոդելի զարգացման մեջ՝ երկու մարդկանց հույզերն ու մտադրությունները ճանաչելու մարդու ունակությունները։

Բարոն-Քոենը մյուս հետազոտողների հետ 1987 թվականին հայտնաբերել է, որ սինեսթեզիայի դրսևորումները ժամանակի ընթացքում չեն փոխվում։ Նրանց հաջողվել է նաև պարզել, որ սինեսթեզիան կարելի է չափել նեյրովիզուալիզացիայի միջոցով։ Նրա խումբը նաև ուսումնասիրել է սինեսթեզիայի և աուտիզմի միջև կապը։

1997 թվականին Բարոն-Քոենը մշակել է էմպատիզացիայի-սիստեմազացիայի տեսությունը։ Այս տեսության համաձայն, համակարգելու հակումով մարդիկ ավելի հակված են գիտությանը, մաթեմատիկային և տեխնիկական հմտություններին։ Նա կարծում է, որ երբ համակարգմանը հակված մարդիկ ընտրում են իրենց նման մարդկանց զուգընկեր, ապա նրանց երեխաներն ավելի հավանական է, որ տառապեն աուտիզմից։ Այս տեսությունը Բարոն-Կոենին նաև ստիպեց ուսումնասիրել հղիության ընթացքում տեստոստերոնի մակարդակի բարձրացումը և տղամարդկանց մոտ աուտիզմի սպեկտրի խանգարումների աճը։

## Ծանոթագրություններ

Կատեգորիա:Անգլիացի հոգեբաններ
Կատեգորիա:Հրեա գիտնականներ
Դևիդ Ջենսեն

**Դևիդ Ջենսեն** (, ), կինոյի և հեռուստատեսության ամերիկացի դերասան։ Ճանաչման է արժանացել «Փախստական» սերիալում դոկտոր Քիմբլի դերի շնորհիվ, որը հեռարձակվել է ամերիկյան հեռուստատեսությամբ 1963-1967 թվականներին։

## Կենսագրություն
Դևիդ Հարոլդ Մեյերը ծնվել է 1931 թվականի մարտի 27-ին Նեբրասկա նահանգի Նապոն քաղաքում, բանկիր Հարոլդ Էդվարդ Մեյերի (1906 թվականի մայիսի 12-ին - 1990 թվականի նոյեմբերի 4-ին) իռլանդա-հրեական ընտանիքում։

1935 թվականին ծնողների բաժանվելուց հետո Դևիդը և նրա մայրը տեղափոխվել են Լոս Անջելես (Կալիֆոռնիա)։ Հինգ տարի անց նրա մայրն ամուսնացել է Յուջին Յանսենի հետ (1918 թվականի փետրվարի 18 - 1996 թվականի մարտի 30)։ Դերասանը խորթ հոր անունն օգտագործել է որպես կեղծանուն, երբ սկսել է իր կարիերան շոու բիզնեսում։

Ջենսենը երկու անգամ ամուսնացած է եղել։ Նրա առաջին ամուսնությունը եղել է դիզայներ և ինտերիերի ձևավորող Էլլի Գրեմի հետ, ում հետ ամուսնացել է Լաս Վեգասում 1958 թվականի օգոստոսի 25-ին։ Նրանք բաժանվեցին 1968 թվականին։ 1975 թվականին նա ամուսնացել է դերասանուհի և մոդել Դենի Քրեյնի հետ (ծնվ․՝ 1934 թվականին)։ Ամուսնությունը տևել է մինչև Դևիդի մահը 1980 թվականի փետրվարին սրտի կաթվածից։

## Մրցանակներ և անվանակարգեր
Ջենսենը «Ոսկե գլոբուս» մրցանակի դափնեկիր է (1966)։ Դրանից բացի նա երկու անգամ առաջադրվել է այդ մրցանակի 1961 և 1965 թվականներին։ Դերասանը նաև ունի «Էմմիի» երեք անվանակարգ (1964, 1966, 1967)։

1995 թվականին *TV Guide*-ը Ջենսենին դասել է բոլոր ժամանակների լավագույն 50 աստղերի շարքում՝ 36 համարի ներքո։

Հեռուստատեսային արդյունաբերության ոլորտում ունեցած ներդրման համար Դևիդ Ջենսենն ստացել է աստղ Հոլիվուդի փառքի ծառուղում։

## Ծանոթագրություններ

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի դրամատուրգներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Կատեգորիա:Հոլիվուդյան փառքի ծառուղի
Բլեք Լեյք

*Բլեք Լեյք* (), *սև լիճ*, լիճ՝ Կանադայի Սասկաչևան նահանգում։ Գտնվում է նահանգի հյուսիսում, Քրի լճի հյուսիսում և Աթաբասկա լճից արևելք։ Կանադայի խոշորագույն լճերից մեկը` 428 կմ ջրային տարածք, ընդհանուր մակերեսը` 464 կմ², Սասկաչևան նահանգի տասնմեկերորդ խոշոր լիճը։ Ծովի մակերևույթից 281 մ բարձրություն վրա։

Սև լիճ  հարևան Քրի գետի միջով, Վոլոլթոն լճից հարավ-արևելքից Ֆոնդ-Դե Լակ գետի միջով, Սելվին լճից՝ հյուսիսից Չիպման գետի միջով։ Փոքր Սաուտեր գետը նույնպես հոսում է լիճ։ Լճից Ֆոնդ-դե Լակ գետի երկայնքով արտահոսք դեպի Աթաբասկա լիճը (Մակենցի ավազան)։ Լճում կան շատ փոքր կղզիներ և միայն մեկ մեծ` Ֆիր կղզին, կղզիների ընդհանուր մակերեսը 36 կմ² է։ Սև լճի գյուղը գտնվում է լճի հյուսիս-արևմտյան ափին՝ Ֆոնտ դյու Լակ գետի աղբյուրի մոտ։ Բնակիչների մեծ մասը հնդիկներ են, ընդհանուր բնակչությունը 2006 թվականին կազմում էր 1150 մարդ․

Լճում ապրող ձկների տեսակները՝ պիկե խոռոչ, հյուսիսային պիկե, լճի իշխան, գորշություն։

## Ծանոթագրություններ

Կատեգորիա:Կանադայի լճեր
Կատեգորիա:Հյուսիսային Ամերիկայի լճեր
Տաթև Հովակիմյան

**Տաթև Հովակիմյան** (), թատրոնի և կինոյի դերասանուհի։ Հայտնի է «Երկրաշարժ (ֆիլմ, 2016)», «Անավարտ թռիչք», «Սողոմոնի երգերը» ֆիլմերում կերտած կերպարներով։ 2017 թվականին արժանացել է Հայաստանի թատերական գործիչների միության «Արտավազդ» ամենամյա մրցանակաբաշխության մրցանակի՝ որպես «Տարվա լավագույն երիտասարդ դերասանուհի»։ Երևանի ավագանու «Քաղաքացիական պայմանագիր» խմբակցության անդամ։

## Կենսագրություն
Տաթև Հովակիմյանը ծնվել է Երևանում։ Ավարտել է Երևանի թիվ 75 միջնակարգ դպրոցը։ Դպրոցական տարիներին զբաղվել է պարարվեստով։

2009 թվականին ընդունվել է Երևանի պետական համալսարանի մշակութաբանության ֆակուլտետ։ 2010-2011 թվականներին սովորել է Հայաստանի երգի պետական թատրոնի հաղորդավարական բաժնում։

2011-2015 թվականներին սովորել է Երևանի թատրոնի և կինոյի պետական ինստիտուտի դերասանական ֆակուլտետում՝ Դավիթ Հակոբյանի արվեստանոց։

2018 թվականից Տաթև Հովակիմյանը իրականացնում է հեղինակային «Poème» նախագիծը, որի շրջանակում վիդեո տարբերակով կարդում է հայ ժամանակակից հեղինակների, ինչպիսիք են՝ Սյունե Սևադա, Հասմիկ Սիմոնյան, Անուշ Քոչարյան, Դավիթ Սամվելյան և այլք։

2020 թվականին հանդես է եկել Dialog project (հիմնադիր՝ Տիգրան Սուչյան) երաժշտական նախագծի Apple T-Ballad (ռեժ․՝ Կարեն Գասպարյան) ստեղծագործության տեսահոլովակի հերոսուհին։

2023 թվականի սեպտեմբերի 17-ին կայացած Երևանի ավագանու ընտրություններում Քաղաքացիական պայմանագիր կուսակցության համամասնական ցուցակով ընտրվել է Երևանի ավագանու անդամ։

## Թատերական գործունեություն
2012 թվականից խաղացել է Երևանի ուսանողական թատրոնում։ Խաղացել է Էդմոն Ռոստանի «Սիրանո Դե Բերժերակ» (Ռոքսանա), (բեմադրիչ՝ Գալուստ Ներսեսյան),  Վ․ Գիպսոնի «Սպիտակ վարդեր, վարդագույն փղեր» (Մոլի Իգան),  (բեմադրիչ՝ Գայանե Առկո), Անտոն Չեխովի «Անյուտա» (Անյուտա), Նիկոլայ Գոգոլի «Մեռած հոգիներ» (Գոգոլ), (բեմադրիչ՝ Գայանե Առկո), Ալեքսանդր Պուշկինի «Պիկովայա դամա» (Լիզա), (բեմադրիչ՝ Անի Գասպարյան), Կառլո Գոլդոնիի «Ֆեոդալը» (Ռոզաուրա), (բեմադրիչ՝ Արման Նավասարդյան), Օսկար Ուայլդի «Սալոմե» (Սալոմե) և այլն։

2017 թվականից հրավիրվել է Երևանի Հ. Թումանյանի անվան պետական տիկնիկային թատրոն, որպես դերասանուհի։ Մասնակցություն է ունեցել այնպիսի ներկայացումներում, ինչպիսիք են՝ Վիլիամ Շեքսպիրի և Թենեսի Ուիլիամսի «Խոսիր ինձ հետ» (բեմադրիչ՝ Սամսոն Մովսեսյան), Յասմինա Ռեզայիի «Սպանդի Աստված» (բեմադրիչ՝ Սաթէ Խաչատրյան) և այլն։

## Ֆիլմագրություն

## Մրցանակներ
* 2017 թ. Հայաստանի թատերական գործիչների միության «Արտավազդ» թատերական մրցանակ «Խոսիր ինձ հետ» ներկայացման համար՝ որպես «Տարվա լավագույն երիտասարդ դերասանուհի»։

## Հոդվածներ
* «Հարցազրույց Տաթև Հովակիմյանի հետ»
* «Ես այսպիսին եմ, որովհետև․․․»

## Ծանոթագրություններ

## Արտաքին հղումներ
* Հասկանում էի, որ պիտի թռիչք անեմ

Կատեգորիա:Հայ դերասանուհիներ
Կատեգորիա:Երևանի թատրոնի և կինոյի պետական ինստիտուտի շրջանավարտներ
Կատեգորիա:Թատրոնի հայ դերասաններ
Կատեգորիա:Երևանի ավագանու անդամներ
Չիկապա

**Չիկապա** (), քաղաք Կոնգոյի Դեմոկրատական Հանրապետության Կասայ նահանգում։

Քաղաքը տեղակայված է անգոլական սահմանից դեպի հյուսիս 40 մղոն հեռավորության վրա և 120 մղոն դեպի արմուտք Կանանագայից և Չիկապա ու Կասաի գետերի խառնարանից։ Քաղաքը ծովի մակարդակից բարձր է 485 մ։ Կասայով Չիկապա է տանում 1 կամուրջ։

Ըստ 1984 թվականի մարդահարի՝ Չիկապայի բնակչությունը 116016 մարդ է, իսկ ըստ 2012 թվականի մարդահամարի՝ 587548 մարդ։

20-րդ դարի իր հիմնադրման սկզբից Չիկապան եղել է արդյունահանվող ադամանդի կենտրոնը։ Քաղաքը հիմնադրվել է 1900-ականների սկզբին ամերիկա-բելգիական *Forminere* կոնսորցիումի կողմից մոտակայքում ադամանդի հայտնաբերումից հետո։

## Բնակչություն
Ըստ 2012 թվականի մարդահամարի արդյունքների 1984  թվականի հետ համեմատած բնակչության թվաքանակի աճը կազմել է 6,08 %։

## Վարչատարածքային բաժանում
2018 թվականին կայացած ընտրությունների արդյուքում Չիկապան ստացավ գավառական քաղաքի կարգավիճակ։ Այն բաժանվում է 5 քաղաքային համայնքների, ահա և դրանք՝

* 1-ին Դիդումբա
* 2-րդ Դիդումբա
* Կանզալա
* Մաբոնդո
* Մբումբա

## Ծանոթագրություններ

## Արտաքին հղումներ
* Map from Texas University library indicating Tshikapa’s location

Կատեգորիա:Բնակավայրեր այբբենական կարգով
Կատեգորիա:Կոնգոյի Դեմոկրատական Հանրապետության քաղաքներ
Ջորջ Բրաուն

**Ջորջ Բրաուն** (, ), կանադացի քաղաքական գործիչ, լրագրող։ Հանդիսացել է կանադական համադաշնության հիմնադիրներից մեկը։ Շարլոտաունում և Քվեբեկում մասնակցել է խորհրդաժողովներին։

## Կենսագրություն
Ջորջ Բրաունը ծնվել և մեծացել է Էդինբուրգ քաղաքում։ 1837 թվականին իր հոր հետ ներգաղթել է Նյու Յորք։ 1843 թվականին նրանք տեղափոխվել են Տորոնտո և հիմնադրել > թերթը Վերին Կանադայի պրեսբիսերական (երիցական)  եկեղեցու կողմնակիցների համար։

Հաջորդ տարի Բրաունը սկսել է հրատարակել >  թերթը՝ հօգուտ բարեփոխումների՝  պատասխանատու կառավարություն հիմնադրելու համար։ Բարեփոխիչների հաղթանակից հետո՝1848 թվականին,թերթի դիրքը Վերին Կանադայում շատ ուժեղ էր։ Եկեղեցու և կառավարության փոխհարաբերության հիմնախնդիրները ստիպեցին նրան1851 թվականին օրենսդիր մարմնում իր թեկնածությունն առաջադրել Քենթի  շրջանից (ներկայիս՝ Լեմբթոն- Քենթ- Միդլսեքս կազմում)։

Ջորջ Բրաունը պաշտպանել է Կանադա նորաստեղծ գավառում որոշակի թվով բնակչության ներկայացուցչություն ունենալու գաղափարը, ինչը անգլո-բողոքական արևելյան Կանադային տալիս էր որոշակի առավելություն ֆրանս-կաթոլիկ արևմտյան Կանադայի նկատմամբ։ Բրաունը վայելել է արմատական ռեֆորմիստական կուսակցության աջակցությունը գավառի ագրարային հատվածում։ Այդ աջակցությունը և > թերթի ժողովրդականությունը հանգեցրին նրան, որ Բրաունը հաղթեց ընտրություններում 1857 թվականին և լիբերալ Անտուան-Էմե Դորիոնի հետ  կազմավորեց կառավարություն:Այնուամենայնիվ, հավասարակշռությունը շատ փխրուն էր, և կառավարությունը  երկար չտևեց։

1861թվականին նա ժանամակավորապես հեռացել է քաղաքականությունից, որին վերադարձել է 1863 թվականին՝ Անգլիա մեկնելուց և Աննա Նելսոնի՝ էդինբուրգցի հրատարակչի դստեր հետ ամուսնանալուց հետո միայն։ 1864 թվականին նա միավորվել է իր  նախկին հակառակորդներ Ջոն Ա. Մակդոնալդի, Ալեքսանդր Գալտի և Ջորջ-Էտիեն Կարտիեի հետ ՝ ձգտելով միավորել բրիտանական գաղութները։ Բրաունը առաջին երկու խորհրդաժողովի ժամանակ Կանադայի համադաշնության ակտիվ կողմնակիցն էր, 1864 թվականին ներկայացրել է  բրիտանական կառավարությունում միավորվելու ծրագիր և մասնակցել է  կանադական ասամբլեայի բանավեճերին 1865 թվականին։ Սակայն 1865 թվականի դեկտեմբերին նա դուրս է գալիս կոալիցիայից  ներքին տարաձայնությունների պատճառով։

1880 թվականին մի դժբախտ միջադեպ Ջորջ Բրաունի մահվան պատճառը դարձավ։ Թերթի՝ աշխատանքից հեռացված աշխատակիցներից մեկը  Բրաունի գրասենյակում կրակել է նրա վրա։ Չնայած որ Բրաունը կարողացել է իջեցնել կրակողի ձեռքը, և փամփուշտը դիպել է ոտքին, մի քանի ամիս անց նա մահացել է զարգացող փտախտից։

## Ծանոթագրություններ

## Գրականություն
* Brown, George 

## Արտաքին հղումներ
* 

Կատեգորիա:Կանադայի քաղաքական գործիչներ
Կատեգորիա:Կանադացի լրագրողներ
Կատեգորիա:Կանադացիներ
Կատեգորիա:Փտախտից մահացածներ
Լեռնային նահանգներ

[thumb|400px|ԱՄՆ-ի լեռնային նահանգներ: Կարմիր գույնով նշված են այն նահանգները, որոնք միշտ համարվել են Լեռնային նահանգներ: Կարմիր գույնով  ստվերավորված նահանգները, համաձայն [ԱՄՆ Բնակչության մարդահամարի բյուրո|ԱՄՆ-ի Բնակչության մարդահամարի բյուրոյի, համարվում են լեռնային նահանգներ, սակայն որոշ աղբյուրներում կարող են ներառված լինել այլ աշխարհագրական շրջանների մեջ]]
**Լեռնային Նահանգներ** (անգլ.՝ The Mountain States), հայտնի են նաև որպես Լեռնային Արևմուտք (անգլ.՝ Mountain West), ԱՄՆ-ի Բնակչության մարդահամարի բյուրոյի ինը աշխարհագրական ստորաբաժանումներից մեկը, աշխարհագրական ենթաշրջան ԱՄՆ-ի Արևմտյան մասում, որը հիմնականում գտնվում է Կորդիլլերա համակարգի Ժայռոտ լեռներում։ Բաղկացած է Արիզոնա, Կոլորադո, Այդահո, Մոնտանա, Նևադա, Նյու Մեքսիկո, Յուտա, Վայոմինգ նահանգներից։

## Ժամային գոտի
Լեռնային Նահանգների տարածքի մեծ մասում գործում է ԱՄՆ-ի Լեռնային ժամային գոտին (անգլ.՝ Mountain Time), բացառությամբ Նևադայի, Այդահոյի հյուսիսի և Արիզոնայի մեծ մասի։

## Բնակչություն
Լեռնային Նահանգները երկրի ամենանոսր բնակեցված մասն են, ինչն առաջին հերթին պատմականորեն պայմանավորված էր դժվարանցանելի լանդշաֆտով, ինչպես նաև գյուղատնտեսության զարգացման համար անբարենպաստ կլիմայով և հողերով։ Բնակչության միջին խտությունը կազմում է 4 մարդ/կմ2։ Խոշոր քաղաքները հիմնականում գտնվում են ենթաշրջանի ծայրամասերում` Ֆինիքս, Դենվեր, Լաս Վեգաս: Կենտրոնական մասում կան նաև Սոլթ-Լեյք Սիթիի նման ավելի քիչ բնակեցված քաղաքներ։

## Տնտեսություն
Ավանդաբար Լեռնային Նահանգներում զարգացած էին հանքարդյունաբերությունը և անասնապահությունը։ Ժայռոտ լեռներում արդյունահանվում է ոսկի, արծաթ, ցինկ, կապար, պղինձ և ուրան։ Կոլորադո, Վայոմինգ, Մոնտանա նահանգները հարուստ են նավթի, բնական գազի ու ածխի պաշարներով։ Լեռնային Նահանգների արևելքում՝ Մեծ դաշտավայրերում, զարգացած է գյուղատնտեսությունը։

Վերջին շրջանում ակտիվորեն զարգանում է զբոսաշրջությունը և ծառայությունների ոլորտը։ Զբոսաշրջիկները հիմնականում այցելում են Յուտա նահանգի հարավային մասում գտնվող ազգային պարկերը և Կոլորադոյի լեռնադահուկային հանգստավայրերը։
## Ծանոթագրություններ

Կատեգորիա:ԱՄՆ-ի տարածաշրջաններ
Կատեգորիա:ԱՄՆ
Ալեչի սառցադաշտ

**Ալեչի սառցադաշտ** (), **Ալեչի մեծ սառցադաշտ** (),

հնում`(Aletsch Glacier), սառցադաշտ, որը գտնվում է Շվեյցարիայի Բերնյան Ալպեր լեռների հարավային լանջին։

Ալեչը Ալպերի ամենամեծ սառցադաշտն է։ Ալն ընդգրկում է 86.63 կմ² տարածք (1973 թվականի դրությամբ), իսկ նրան սնող  չորս ֆիռնային ավազանների հետ` մոտ 117,6 կմ² (2002 թվականի դրությամբ)։

Սառցադաշտի յուրահատկությունն այն է, որ սահելով  լանջն ի վար, այն ստեղծել է կանիոն, որը նման է մարդաստեղծ ճանապարհի։

Ալեչի սառցադաշտի ընդհանուր երկարությունը կազմում է շուրջ 24 կիլոմետր։

2001-ի դեկտեմբերին Մեծ Ալեչի սառցադաշտը ՅՈՒՆԵՍԿՕ-ի կողմից ընդգրկվել է Համաշխարհային ժառանգության ցանկում ՝ որպես Յունգֆրաու-Ալեչ-Բիչհորն շրջանի մաս։

## Պատկերասրահ

Պատկեր:Aletschhorn from Konkordia.jpg|Կոնկորդիայում
Պատկեր:Massa river.jpg|Մասա գետի սկիզբը (սառցադաշտը երևում է աջ կողմում)
Պատկեր:Glacier d'Aletsch panorama.jpg|Ալեցշ սառցադաշտը ՝ Եղգիշորնից (2007 թ. Սեպտեմբեր


## Ծանոթագրություններ

## Գրականություն
* 

## Արտաքին հղումներ
* 
*  (PDF; 27 kB)
* Сайт Всемирного наследия ЮНЕСКО — региона Юнгфрау-Алеч
* 
*
*

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Շվեյցարիայում
Կատեգորիա:Սառցադաշտեր
Տապակում

**Տապակում**, սննդի ջերմային մշակման միջոց՝ ճարպով կամ առանց ճարպի, համապատասխան ջերմաստիճանում, որը հանգեցնում է կեղևի առաջացման (Մայարի ռեակցիա)։ Թեթև տապակումը նշանակում է կարճ ժամանակամիջոցում տապակում, որը սնունդը չի հասցնում լիարժեք պատրաստի վիճակի։   Յուղի մեջ միասեռ զանգվածի ստացումը, ի տարբերություն տապակման, իրականացվում է ավելի ցածր ջերմաստիճանի տակ, և կեղև չի գոյանում։
[մինի|252x252փքս|Տապակում թավայի մեջ ( Ռուս նկարիչ [Ա․ Ի․ Մորոզովի > նկարը )]]

## Տեսակներ
Տարբերում են տապակման հետևյալ տեսակները՝

* հիմնական․ թավայի մեջ կամ մեկ ուրիշ տաք մակերեսի վրա՝ սննդի 10%-ի չափով ճարպի ավելացմամբ 140-150 °С-ում,
* ջեռոցում․ սնունդը ոչ խորը, յուղապատ սպասքի մեջ դնում են ջեռոցը 150—270 °С-ում։ Եթե պատրաստվելիք սնունդը ալյուրով է, պրոցեսը կոչվում է թխում։ Պատմականորեն, նրբաբլիթը նույնպես պատրաստում էին ջեռոցում, սակայն այսoր այն տապակում են թավայի մեջ (բայց > արտահայտությունը պահպանվել է մինչ օրս),
* մեծ քանակով ճարպի մեջ․ (օր․՝ ֆրիտյուրի մեջ) սնունդը ամբողջությամբ մտցվում է յուղի մեջ, որը նախապես տաքացվում է մինչև 160—180 °С։ Պատմականորեն  տապակման այս ձևը ավելի մոտ է հին ժամանակներում տարածված տապակմանը (հնում տապակում էին 1-2 սմ հաստությամբ յուղի մեջ),
* բաց կրակի վրա․ խորոված, բարբեքյու և այլն, մթերքը շարում են մետաղական ձողերի վրա (ձողիկ, շամփուր) կամ ուղղակի դնում են մետաղական ցանցի վրա։ Ձողերը կամ ցանցը տեղավորում են հատուկ ապարատներում շիկացած ածխի կամ էլեկտրոսպիրալների վրա (էլեկտրոգրիլ) և տապակում են սնունդը ցանցի վրա պարբերաբար թեքելով,
* ինֆրակարմիր ալիքների դաշտում․ գրիլում տապակումը իրականցվում է առանց ծխագոյացման՝ ինֆրակարմիր ալիքների՝ սննդի վրա ազդեցության ներքո

## Ծանոթագրություններ

## Գրականություն
* 
* 
* 
* 
* 

Կատեգորիա:Խոհանոց
Կատեգորիա:Խոհարարություն
Ռիչարդ Բրուքս

**Ռիչարդ Բրուքս** (, իծնե Ռուբեն Սաքս, ; ), ամերիկացի դերասան, կինոռեժիսոր, սցենարիստ, պրոդյուսեր, արձակագիր։

## Կենսագրություն
Ծնվել է Ռուսաստանից հրեա ներգաղթյալների ընտանիքում, որն ավարտել է Ֆիլադելֆիայի Թեմփլի համալսարանը։ Մի քանի թերթերում նա աշխատել է որպես մարզական լրագրող, այնուհետև տեղափոխվել է Նյու Յորքի WNEW ռադիոընկերություն։ 1930-ականներին նա աշխատել է «Mill Pond» թատրոնում որպես ռեժիսոր, Հոլիվուդում՝ հաստիքային սցենարիստ։ Երկրորդ աշխարհամարտի տարիներին նա ծառայել է ծովային հետևազորում։

1950 թվականին ստեղծել է իր առաջին ֆիլմը «ճգնաժամ»-ը ։ Նա ամուսնացած էր Ջին Բրուքսի հետ։ 1960 թվականին նա ամուսնացել է բրիտանացի դերասանուհի Ջին Սիմոնսի հետ, ով նկարահանվել է իր՝ Էլմեր Գանտրիի ֆիլմում, նրանց ամուսնությունը տևել է մինչև 1977 թվականը։

Մահացել է սրտի անբավարարությունից 1992 թվականին։ Թաղված է Հիլսայդ, Կալվեր Սիթի գերեզմանատանը։

## Ընտրված ֆիլմագրություն

* 1950 - Ճգնաժամ / *Crisis*
* 1952 - Քրեական շերտ ԱՄՆ մամուլում / *Deadline U.S.A.*
* 1953 - Կռվի Արենան / *Battle Circus*
* 1954 - Երբ ես վերջին անգամ տեսա Փարիզը / *Lucky Star*
* 1955 - Դպրոցական ջունգլիները / *Blackboard Jungle*
* 1956 - Վերջին որսը / *The Last Hunt*
* 1958 - Կարամազավ եղբայրները / *The Brothers Karamazov*
* 1958 - Կատուն տաք տանիքի վրա / *Cat on a Hot Tin Roof*
* 1960 - Էլմեր Գանթրի / *Elmer Gantry*
* 1962 - Պատանեկության քաղցրաձայն թռչունը / *Sweet Bird of Youth*
* 1965 - Լորդ Ջիմ / *Lord Jim*
* 1966 - Պրոֆեսիոնալ / *The Professionals*
* 1967 - Սառնարյուն սպանություն / *In Cold Blood*
* 1971 - Դոլլարներ / *$*
* 1975 - Փամփուշտի համը / *Bite the Bullet*
* 1977 - Պարոն Գուդբարի որոնման մեջ / *Looking for Mr. Goodbar*
* 1982 - Սխալ իրավունքներ / *Wrong Is Right*
* 1985 - Բուքմեյքերական տենդեր / *Fever Pitch*

## Ծանոթագրություններ

## Արտաքին հղումներ

Կատեգորիա:20-րդ դարի ամերիկացի վիպասաններ
Կատեգորիա:Հոլիվուդյան փառքի ծառուղի
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի ռեժիսորներ
Կատեգորիա:Օսկարակիրներ
Կատեգորիա:Սցենարիստներ այբբենական կարգով
Կատեգորիա:Կինոռեժիսորներ այբբենական կարգով
Կատեգորիա:Ամերիկացի տղամարդ վիպասաններ
Կատեգորիա:Ամերիկացի պրոդյուսերներ
Կատեգորիա:Ամերիկացի արձակագիրներ
Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի տղամարդ գրողներ
Փոքրիկ Ջրարջը

**«Փոքրիկ Ջրարջը»** (), 1974 թվականի սովետական մուլտիպլիկացիոն ֆիլմ, որը նկարահանվել է Լիլիան Մուրի «Փոքրիկ Ջրարջը և նա, ով նստում է լճում» () հեքիաթի հիման վրա։

## Սյուժե
Փոքրիկ Ջրարջի ծնունդն է։ Մայրիկը տալիս է նրան առաջադրանք․ «Միայնակ, մթության մեջ գնալ լճի մոտ և քաղել քաղցր բոշխ ընթրիքի համար»։ Փոքրիկը խանդավառությամբ գնում է մոր ցույց տված արահետով, բայց ինչքան նա հեռանում է տանից, այնքան ավելի է վախենում։ Վերջապես նա հանդիպում է կապիկին և կապիկը նրան վախեցնում է լճակում նստած Ինչ-որ մեկի մասին պատմությունով, բայց փոքրիկն ինքնավստահ քայլում է առաջ։

Հասնելով լճակին՝ վախեցած փոքրիկը փորձում է խոսել «Ինչ-որ մեկի» հետ, բայց ոչ մի պատասխան չի ստանում։ Կռանալով ջրի վրա՝ նա տեսնում է «Նրան», սարսափելի դիրք է ընդունում և, իր արտացոլանքից վախեցած,  խուճապահար հետ է վազում։ Ճանապարհի կեսին նա կրկին տեսնում է կապիկին, և պարզվում է, որ փոքրիկ Ջրարջը լճակի մեջ  տեսել է «չար ջրարջի», իսկ կապիկը պատմում է, որ տեսել է «չար կապիկի»։ Ընկերները եզրակացնում են, որ «նրանք» երկուսով են նստում լճակում։ Կապիկը Ջրարջին խորհուրդ է տալիս փայտ վերցնել, որպեսզի վախեցնի «Նրան, ով․․․», արդյունքում փոքրիկը վախենում է ավելի շատ և այս անգամ վազում է մինչև տուն։

Իր վախերի ու տպավորությունների մասին պատմելով մորը՝ փոքրիկն նրանից խորհուրդ է ստանում․ ժպտա «Նրան, ով»։ Հաղթահարելով անվստահությունը՝ Ջրարջը այդպես էլ անում է։ Փոքրիկի արտացոլանքը ժպտում է նրան ի պատասխան։ Ինքնըստինքյան արդեն նա չի վախենում և հանգիստ քաղում է բոշխերը ու գնում տուն։ Ճանապարհին նա կրկին հանդիպում է Կապիկին և պատմում է նրան իր գաղտնիքը, թե ինչպես կարելի է ընկերանալ «Նրա հետ, ով․․․», և Կապիկը արագ գնում է լճակի մոտ։

Գիշերը դառնում է ցերեկ, և բարեկամները ուրախ գնում են՝ միասին երգելով։

## Ստեղծողներ
* Սցենարի հեղինակ՝ Մարգարիտա Դոլոտցևա
* Ռեժիսոր՝ Օլեգ Չուրկին
* Բեմադրող նկարիչ՝ Վյաչեսլավ Նազարուկ
* Օպերատոր՝ Ալեքսանդր Պեկար
* Կոմպոզիտոր՝ Վլադիմիր Շաինսկի
* Երգի տեքստի հեղինակ՝ Միխայիլ Պլյացկովսկի
* Հնչյունային օպերատոր՝ Վիտալի Ազարովսկի
* Նկարիչներ-մուլտիպլիկատորներ՝ Ֆաինա Եպիֆանովա, Բորիս Չանի, Ելենա Վերշինինա, Անտոնինա Ալյոշինա, Գալինա Չերնիկովա, Ալեքսանդր Սաչկար, Լ․ Ռիբչևսկայա, Իրինա Բելովա, Մստիսլավ Կուպրաչ
* Դերերը հնչյունավորել են՝ Կլարա Ռումյանովա - Ջրարջ, Մարիա Վինոգրադովա- Կապիկ, Կ․ Կուզմինա- Ջրարջի Մայրիկ
* Մոնտաժող՝ Մարինա Տրուսովա
* Խմբագիր՝ Վալերիա Կանովալովա

## Թողարկում տեսաերիզով
Մուլտֆիլմը բազմիցս հրապարակվել է DVD-ով մուլտֆիլմերի հավաքածուներում․
* «Փոքրիկ Ջրարջ» Մուլտֆիլմերի ժողովածու № 14 (Престиж Студио-М) 
* «Կենդանաբանական այգում վերանորոգում է» Մուլտֆիլմերի ժողովածու (Крупный план) 
* «Փոքրիկ Ջրարջ» Մուլտֆիլմերի ժողովածու (Տվիկ-Լիրեկ)
* «Ամենափոքրերի համար» Մուլտֆիլմերի ժողովածու «Էկրան» ՍՄ
* «Սիրելի երգեր» «Էկրան» ստեղծագործական միության մուլտֆիլմեր
* «Հյուր հեքիաթի մոտ» թողարկում 3. Մուլտֆիլմերի ժողովածու (Крупный план)

## Ծանոթագրություններ

## Գրականություն
* 
* 

## Արտաքին հղումներ
* 
* «Էկրան» Ստեղծագործական միավորում

Կատեգորիա:1974 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր